ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามพ.ศ. ๒๕๕๘[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยในการประชุมครั้งที่ ๕/๒๕๕๘ เมื่อวันที่ ๗ กันยายน พ.ศ.๒๕๕๘ ว่า คำขอของบริษัท เอ็นเอส บลูสโคป (ประเทศไทย) จำกัด ที่ได้ยื่นขอให้พิจารณาตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามตามมาตรา ๓๓ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒มีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา ๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อธิบดีกรมการค้าต่างประเทศ ออกประกาศเปิดการไต่สวนการทุ่มตลาดไว้ ดังต่อไปนี้ข้อ ๑ สินค้าที่ถูกพิจารณาสินค้าเหล็กแผ่นรีดเย็นที่ผ่านการชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนโดยมีอะลูมิเนียมร้อยละ ๕๕ เป็นองค์ประกอบหรือเคลือบด้วยสังกะสีแบบจุ่มร้อนแล้วนำมาทาสีที่มีมาตรฐานอุตสาหกรรม ASTM A๗๙๒ ภายใต้พิกัดอัตราศุลกากรประเภทที่๗๒๑๐.๗๐.๑๐.๐๑๒ ๗๒๑๐.๗๐.๑๐.๐๑๓ ๗๒๑๐.๗๐.๑๐.๐๑๔ ๗๒๑๐.๗๐.๑๐.๐๑๕ ๗๒๑๐.๗๐.๑๐.๐๒๒ ๗๒๑๐.๗๐.๑๐.๐๒๓๗๒๑๐.๗๐.๑๐.๐๒๔ ๗๒๑๐.๗๐.๑๐.๐๒๕ ๗๒๑๐.๗๐.๑๐.๐๓๒ ๗๒๑๐.๗๐.๑๐.๐๓๓ ๗๒๑๐.๗๐.๑๐.๐๓๔๗๒๑๐.๗๐.๑๐.๐๓๕ ๗๒๑๐.๗๐.๑๐.๐๔๒ ๗๒๑๐.๗๐.๑๐.๐๔๓ ๗๒๑๐.๗๐.๑๐.๐๔๔ ๗๒๑๐.๗๐.๑๐.๐๔๕๗๒๑๐.๗๐.๑๐.๐๕๒ ๗๒๑๐.๗๐.๑๐.๐๕๓ ๗๒๑๐.๗๐.๑๐.๐๕๔ ๗๒๑๐.๗๐.๑๐.๐๕๕ ๗๒๑๐.๗๐.๑๐.๐๖๒ ๗๒๑๐.๗๐.๑๐.๐๖๓๗๒๑๐.๗๐.๑๐.๐๖๔ ๗๒๑๐.๗๐.๑๐.๐๖๕ ๗๒๑๐.๗๐.๑๐.๐๙๐ ๗๒๑๐.๗๐.๙๐.๐๓๐ ๗๒๑๐.๗๐.๙๐.๐๔๐๗๒๑๐.๗๐.๙๐.๐๕๐ ๗๒๑๐.๗๐.๙๐.๐๖๐ ๗๒๒๕.๙๙.๙๐.๐๙๐ ๗๒๑๒.๔๐.๑๐.๐๙๐ ๗๒๑๒.๔๐.๒๐.๐๙๐๗๒๑๒.๔๐.๙๐.๐๙๐ ๗๒๒๖.๙๙.๑๙.๐๙๐ และ ๗๒๒๖.๙๙.๙๙.๐๙๐ รวม ๓๕ พิกัดที่มีแหล่งกำเนิดจากสาธารณรัฐสังคมนิยมเวียดนามข้อ ๒ การพิจารณาการทุ่มตลาดและความเสียหายคณะกรรมการพิจารณาการทุ่มตลาดและการอุดหนุนพิจารณาเห็นว่าคำขอของบริษัท เอ็นเอส บลูสโคป (ประเทศไทย) จำกัด มีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขป ดังนี้๒.๑ การทุ่มตลาดสินค้าที่ถูกพิจารณาจากสาธารณรัฐสังคมนิยมเวียดนามทุ่มตลาดในอัตราร้อยละ ๘๙.๕๘ของราคา ซี ไอ เอฟ๒.๒ ความเสียหายหลักฐานเบื้องต้นแสดงให้เห็นว่าอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดยพิจารณาจาก(๑) ปริมาณการนำเข้าสินค้าที่ถูกพิจารณาจากสาธารณรัฐสังคมนิยมเวียดนามเพิ่มสูงขึ้น(๒) การนำเข้าสินค้าที่ถูกพิจารณามีผลกระทบต่อราคาขายในประเทศ และมีผลกระทบต่อผลการดำเนินการของอุตสาหกรรมภายในข้อ ๓ กระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวนทั้งนี้ผู้มีส่วนได้เสียที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามภายใน ๑๕วัน นับแต่วันที่ประกาศนี้ประกาศในราชกิจจานุเบกษาข้อ ๔ การเสนอข้อเท็จจริงและความเห็นให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายใน๓๐ วัน นับแต่วันที่ประกาศนี้ประกาศในราชกิจจานุเบกษาข้อ ๕ การขอทราบข้อมูลการเปิดการไต่สวนผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอได้ที่กองปกป้องและตอบโต้ทางการค้ากรมการค้าต่างประเทศ เลขที่ ๕๖๓ ถนนนนทบุรี ตำบลบางกระสอ อำเภอเมืองจังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗ ๔๗๓๙ หมายเลขโทรสาร ๐๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖ มีนาคม พ.ศ.๒๕๔๔ประกาศณ วันที่ ๑๑ กันยายน พ.ศ. ๒๕๕๘ดวงพร รอดพยาธิ์อธิบดีกรมการค้าต่างประเทศปริยานุช/ผู้จัดทำ๒๑ กันยายน๒๕๕๘ปัญจพร/ผู้ตรวจ๒๑ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๑ ง/หน้า ๒๖/๑๗ กันยายน ๒๕๕๘